CELEX: 22014D0153
Language: bg
Date: 2014-07-09 00:00:00
Title: Решение на Съвместния комитет на ЕИП № 153/2014 от 9 юли 2014 година за изменение на приложение X (Услуги най-общо) към Споразумението за ЕИП [2015/88]

22.1.2015   
            
            
               BG
            
            
               Официален вестник на Европейския съюз
            
            
               L 15/78
            
         РЕШЕНИЕ НА СЪВМЕСТНИЯ КОМИТЕТ НА ЕИП
   № 153/2014
   от 9 юли 2014 година
   за изменение на приложение X (Услуги най-общо) към Споразумението за ЕИП [2015/88]
   СЪВМЕСТНИЯТ КОМИТЕТ НА ЕИП,
   като взе предвид Споразумението за Европейското икономическо пространство (Споразумението за ЕИП), и по-специално член 98 от него,
   като има предвид, че:
   
               (1)
            
            
               Директива 2011/24/ЕС на Европейския парламент и на Съвета от 9 март 2011 г. за упражняване на правата на пациентите при трансгранично здравно обслужване (1) следва да бъде включена в Споразумението за ЕИП.
            
         
               (2)
            
            
               Директива за изпълнение 2012/52/ЕС на Комисията от 20 декември 2012 г. за определяне на мерки за улесняване на признаването на медицински предписания, издадени в друга държава членка (2) следва да бъде включена в Споразумението за ЕИП.
            
         
               (3)
            
            
               Поради това приложение Х към Споразумението за ЕИП следва да бъде съответно изменено,
            
         ПРИЕ НАСТОЯЩОТО РЕШЕНИЕ:
   Член 1
   След точка 1в (Решение 2011/130/ЕС на Комисията) от приложение X към Споразумението за ЕИП се добавя следното:
   
               „2.
            
            
               
                  32011 L 0024: Директива 2011/24/ЕС на Европейския парламент и на Съвета от 9 март 2011 г. за упражняване на правата на пациентите при трансгранично здравно обслужване (ОВ L 88, 4.4.2011 г., стр. 45).
               За целите на настоящото споразумение разпоредбите на директивата се четат със следните адаптации:
               без да се засягат бъдещи промени от Съвместния комитет на ЕИП, следва да се отбележи, че следните актове не са включени в Споразумението за ЕИП:
               
                           а)
                        
                        
                           Регламент (ЕО) № 859/2003 на Съвета от 14 май 2003 г. за разширяване на приложното поле на разпоредбите на Регламент (ЕИО) № 1408/71 и Регламент (ЕИО) № 574/72 за граждани на трети страни, които все още не са субект на тези разпоредби единствено на основание тяхното гражданство,
                        
                     
                           б)
                        
                        
                           Регламент (ЕС) № 1231/2010 на Европейския парламент и на Съвета от 24 ноември 2010 г. за разширяване обхвата на Регламент (ЕО) № 883/2004 и на Регламент (ЕО) № 987/2009 по отношение на гражданите на трети държави, които все още не са обхванати от тези регламенти единствено на основание тяхното гражданство.
                        
                     Поради това всички позовавания на тези актове не се прилагат към държавите от ЕАСТ.
            
         
               2а.
            
            
               
                  32012 L 0052: Директива за изпълнение 2012/52/ЕС на Комисията от 20 декември 2012 г. за определяне на мерки за улесняване на признаването на медицински предписания, издадени в друга държава членка (ОВ L 356, 22.12.2012 г., стр. 68).“
            
         Член 2
   Текстовете на Директива 2011/24/ЕС и Препоръка 2012/52/ЕС на исландски и норвежки език се публикуват в притурката за ЕИП към Официален вестник на Европейския съюз и имат еднаква сила.
   Член 3
   Настоящото решение влиза в сила на 10 юли 2014 г., при условие че са внесени всички нотификации, предвидени в член 103, параграф 1 от Споразумението за ЕИП (3).
   Член 4
   Настоящото решение се публикува в раздела за ЕИП и в притурката за ЕИП към Официален вестник на Европейския съюз.
   
      Съставено в Брюксел на 9 юли 2014 година.
      
         
            За Съвместния комитет на ЕИП
         
         
            Председател
         
         Kurt JÄGER
      
   
   
      (1)  ОВ L 88, 4.4.2011 г., стр. 45.
   
      (2)  ОВ L 356, 22.12.2012 г., стр. 68.
   
      (3)  С отбелязани конституционни изисквания.